་སྟེ།དེ་གཉིས་ཀ་རང་ཆས་སུ་ལྷན་ཅིག་གནས་པ་དེས་ཟབ་ལམ་འདི་ཉིད་ཉམས་སུ་ལེན་པར་བྱེད་པ་ལ།དང་པོ་ལུས་སྦྱངས་པ
ལ་སོགས་པ་སྔོན་དུ་འགྲོ་བས་བསམ་གཏན་གྱི་ཡ་ན་ལག་རྣམས་ཚང་བར་བྱས་ཏེ།དངོས་གཞིར་འོག་རླུང་བསྐྱོད་པ་ལུས་ཀྱི་རྦ་རླབས།དག་གི་རྦ་རླབས་ཞི་དྲག
གཉིས།ཏིང་ངེ་འཛིན་སྒོམ་པ་སེམས་ཀྱི་རྦ་རླབས་ཏེ།སྒོ་གསུམ་རྡོ་རྗེའི་རྦ་རླབས་གསུམ་ཉམས་སུ་ལེན་པ་ལ།ཐབས་ཡབ་ཀྱི་རྒྱུད་དག་པ་དང་།ཤེས་རབ་ཡུམ
གྱི་རྒྱུད་དག་པ་དང་།ཡབ་ཡུམ་གཉིས་ཀའི་རྒྱུད་དག་པ་སྟེ།དག་པ་གསུམ་གྱིས་རྒྱུ་བླ་ལེགས་པར་སྦྱངས་དགོས་པ་ལས།དང་པོ་ནི།ལུས་ངག་མཉམ་པ་ལ་སོགས
པ་གསུམ་སྔོན་དུ་འགྲོ་བས།ཐབས་ཤེས་སྐོམས་པར་ཞུགས་ཏེ་དངས་མ་མཆོག་གི་ཟེ་བར་བྱོན་པའི་བར་སྔར་ལྟར་ལས།དེ་ནས་ཁམས་འོད་ཟེར་གྱི་རྣམ་པར་གནས་པ་དེ

ཉིད་རྩ་གཙོ་མོ་གསུམ་དང་འཁོར་ལོ་ལྔར་ལུགས་ལྡོག་ཏུ་སྦྱངས་པའི་ཐབས་ཀྱིས།གཡས་གཟུང་བའི་རྦ་རླབས་རིངས་ལ།
གཡོན་འཛིན་པའི་རྦ་རླབས་རེངས་པ།དབུས་གཉིས་ཀའི་རྦ་རླབས་རེངས་པ་སྟེ་གསུམ་གྱིས་རྣམ་ཟར་སྒོ་གསུམ་དང་།འབྲས་བུ་གསུམ་ལ་སྦྱོར་བན་
འོ།།གཉིས་པ་ཤེས་རབ་ཀྱི་རྒྱུད་དག་པར་བྱེད་པའི་ཚུལ་ཡང་།མགྲིན་པ་དང་སྤྱི་བོའི་འཁོར་ལོའི་འོད་ཟེར་སྤོ་བསྡུ་བྱེད་ཚུལ་གྱི་ཁྱད་པར་ཅུང་ཟད་ཙམ་རེ་ལས
གཞན་དེ་ཉིད་དང་འདྲའོ།།གསུམ་པ་ཐབས་ཤེས་གཉིས་ཀའི་རྒྱུད་དག་པར་བྱ་བ་ནི།ཡབ་ཡུམ་སོ་སོའི་དངས་མ་འོད་ཟེར་གྱི་ཕུང་པོར་འབར་བ་ཉིད་ལུགས་ལྡོག
་དབུ་མའི་ལམ་བརྒྱུད་དེ་རང་རང་གི་གཙུག་ཏོར་མཆོག་ཏུ་ཐིམ་སྟེ།གཉིས་ཀ་ཡང་སྐུ་ལྔ་ལྷུན་གྱིས་གྲུབ་པར་དྲན་པ་ཙམ་བྱས་ཏེ་ཉམས་གང་སྐྱེས་བྱུང་རྒྱལ་དུ་བསྐྱང་ངོ་།གཉིས
པ་དབང་བཞི་བའི་ལྟ་བ་ནི།ཆོས་རྣམས་རྣམ་དག་ཅེས་བྱ་བ་སྟེ།རྒྱུད་སྔ་མ་ལས།།ལུས་ངག་སེམས་དང་ལུས་སེམས་གཉིས་ཀ་ལ།།ཕྲན་འདོགས་རང་ལ་གནས

པར་མ་ཤེས་པས།།རྒྱུ་མཐུན་རྣམ་སྨིན་སྐྱེས་བུ་བྱེད་པ་དང་།།དྲི་མ་མེད་པའི་ཡོན་ཏན་མ་ཤེས་པ།།ལྦུ་བ་ཆོས་རྣམས་རྣམ་དག་དང་དུ་བཤགས།ཞེས་གསུངས་ཏེ།།
དེ་ཡང་ཆོས་ཐམས་ཅད་ཤིན་ཏུ་རྣམ་པར་དག་པའི་དེ་ཁོ་ན་ཉིད་མས་བརྟན་གྱི་དགའ་བ་བཞི་ལ་སྦྱངས་པས་རིམ་བཞིན།ལུས་དང་།ངག་དང་།སེམས་དང་།ལུས་སེམས་གཉིས་ཀ་སྟེ།སྒོ་
གསུམ་ཆ་མཉྫུམ་དང་བཅས་པ་ལྔ་ཕན་འདོགས་པའི་ཡོན་ཏན་རང་ལ་རང་ཆས་སུ་གནས་པ་ཉིད་མངོན་དུ་གྱུར་ཏེ།རྒྱུ་མཐུན་པའི་འབྲས་བུ་ནི་སྦ་དཀར་འཇོམས་པ་དང་།
འགྲོ་བ་ཀུན་གྱི་སྤྲིང་དུ་སྡུག་ཅིང་ཡིད་དུ་འོང་བར་འགྱུར།རྣམ་སྨིན་གྱི་འབྲས་བུ་ནི་སྟོབས་འཕེལ་ཞིང་མངོན་པར་ཤེས་པ་ཅུང་ཟད་འཆར།སྐྱེས་བུ་བྱེད་པས་ནི་ཁམས
རྣམ་པར་འཕེལ་ཞིང་འཇིག་རྟེན་ཁམས་ཀྱི་རོ་ཐམས་ཅད་ལ་ཅི་རིགས་པར་ལོངས་སྤྱོད་ནུས།དྲི་མ་མེད་པའི་འབྲས་བུར་འཆི་མེད་འགྲུབ་ཅིང་རྫུ་འཕྲུལ་འགྲུབ་པའོ།།
དེ་དག་གི་སྐབས་སུ་བདེ་སྟོང་གི་ཏིང་ངེ་འཛིན་ཡང་རིམ་བཞིན་ཆུང་འབྲིང་ཆེན་པོ་ཤིན་ཏུ་ཆེན་པོ་རྣམས་འགྲུབ་པར་འགྱུར་རོ།གསུམ་པ་དབང་བཞི་པའི་གྲུབ་མཐའ་ནི།བདེ་

སྟོང་རྒྱ་ཆེན་ཞེས་བྱ་བ་སྟེ།རྒྱུད་སྔ་མ་ལས།།ལྟ་བ་རང་གནས་ཉམས་སུ་མ་མྱོང་བས།།འཇིག་རྟེན་འདས་པའི་གྲུབ་མཐའི་རྟག་མ་ཤར།།
བདེ་སྟོང་རྒྱ་ཆེའི་གྲུབ་མཐའ་མ་རྟོགས་པ།།འཁོར་འདས་ཆོས་རྣམས་བདེ་སྟོང་གཅིག་ཏུ་བཤགས།ཞེས་གསུངས་པ་ལྟར་ཏེ།དེ་ཡང་རང་གནས་ཀྱི་ལྟ་བ་ཤིན་ཏུ་རྣམ
པར་དག་པའི་ཆོས་ཉིད་ཉམས་སུ་མྱོང་ཤིང་མངོན་དུ་གྱུར་པས་འཇིག་རྟེན་ལས་འདས་པའི་གྲུབ་མཐའ་བ་དེ་སྟོང་རྒྱ་ཆེན་པོ་རདྭ་སྐལ་གྱིས་ཕྱེད་པ་ལ་འཁོར་འདས་ཐམས་ཅད་བདེ
སྟོང་གཅིག་གི་དང་དུ་རྟོགས་ཏེ།བླང་དོར་དང་སྤང་ཐོབ་མེད་པ་མི་སློབ་པའི་ཟུང་འཇུག་གི་སས་བསྡུས་པ་ལྷུན་གྱིས་གྲུབ་པའི་རིག་འཛིན་ཉིད་མངོན་དུ་བྱས་པའོ།བཞི
པ་དབང་བཞི་པའི་འདའ་ཁ་མ་ནི།གསང་ཆེན་ཕྱག་རྒྱ་ཆེན་པོ་ཞེས་བྱ་བ་སྟེ།རྒྱུད་སྔ་མའི་འཕྲོར།།སྦྱངས་དང་གོམས་དང་ལས་ལ་སྦྱར་དུ་མེད།།མ་རྟོགས་དབང་གིས
སྦྱངས་གོམས་ལས་མ་སྦྱར།།སྲོག་རྩོལ་རླུང་ལ་གོམས་པར་མ་གྱུར་པ།།འདའ་ཁ་ཕྱག་རྒྱ་ཆེན་པོའི་ངང་དུ་བཤགས།ཞེས་གསུངས་པ་སྟེ།དེ་ཡང་དམ་པའི་དོན

རུསྦྱངས་པ་དང་།གོམས་པ་དང་།།ལས་ལ་སྦྱར་དུ་མེད་པར་རྟོགས་པས།།ཐ་སྙད་དུ་སྦྱང་གོ་མས་ལས་ལ་སྦྱར་བ་སྟེ།འདིར་ཡང་སྦྱང་བ་ནི།ཞག་ཉེར་གཅིག་གི
བར་དུ་ཉིན་དང་པོར་ཆུང་ཁུག་བཅུ་བདུན་ནས་ཉིན་རེ་བཞིན་ཆུང་ཁུག་རེ་སྦར་བས་ཉིན་ཐ་མ་ལ་སྲོག་རྩོལ་གྱི་རླུང་ཁུག་པ་སོ་བདུན་དུ་འགྱུར་རོ།ཡང་ཉིན་རེ་རླུང་ཁུག་རེ་ཕྲི་བས
ཞག་ཉེར་གཅིག་ན་སྔར་གྱི་ཚད་དུ་འགྱུར་ཏེ་དེ་ལྟར་ཞག་བཞི་བཅུ་རྩ་གཉིས་ལ་རླུང་སྦྱངས་པས།རྒྱུ་བ་གསལ་བ་དང་།རྣམ་པ་ངེས་པ་འབྱུང་ངོ་།གོམས་པ་ནི།།
ཧི་ག་དང་ཀ་ཧིག་གི་སྦྱོར་བས་སྒྲ་ལ་གོམས་པར་བྱ་བ་དང་།རྩ་གནས་ཀྱི་ཡི་གེ་གསལ་བས་ཡི་གེ་ལ་གོམས་པར་བྱ་བ་སྟེ་གཉིས་སོ།ལས་ལ་སྦྱར་བ་ལའང་།བདེ་འགྲོ
ལལ་སྦྱར་བ།ཟོང་གཞན་ལ་སྦྱར་བ།གླིང་དང་སྐྱེ་གནས་ལ་སྦྱར་བ།ལམ་ཕྱག་རྒྱ་ཆེན་པོ་ལ་སྦྱར་བ་སྟེ་བཞི་ལས་སྔ་མ་གསུམ་དབང་སྔ་མ་གསུམ་དང་ཡང་ཐུན
མོང་བ་ཡིན་ཞིང་།འདིར་དབང་བཞི་པ་རང་གི་ཐུན་མོང་མ་ཡིན་པ་ནི་ཕྱི་མ་འདི་ཉིདདེ།དེ་ཡང་ཚེ་འདིར་གྲུབ་མཐའ་མ་སྙོགས་པར་འཆི་ན།དེའི་དུས་སུ་ལུས་གནད

སྐྱིལ་ཀྲུང་ལ་སོགས་པར་བཅོས་ཏེ།ལུས་ཀྱི་བུ་ག་རྣམས་ཐུན་མོང་མ་ཡིན་པའི་ཡི་གེས་བཀགས་ནས།སྲོག་རྩོལ་འབྱུང་འཇུག་གི་དུས་སུ་རྩ་
གནས་ཀྱི་ཡི་གེ་རྣམས་དབུ་མར་བློས་རྩེ་གཅིག་ཏུ་བཅུག་པས།འཆི་ཁར་རང་གིས་ངང་གིས་རླུང་སེམས་དབུ་མར་ཞུགས་པ་དང་།རྣལ་འབྱོར་པས་དེ་ལྟར་བསྒོམས
པསསྲོག་རྩོལ་གྱི་རླུང་མཐའ་དག་དབུ་མར་ཟད་དེ་ཐིམ་ནས།ཕྱག་རྒྱ་ཆེན་པོ་བདེ་སྟོང་ཤིན་ཏུ་རྣམ་པར་དག་པའི་དེ་ཁོ་ན་ཉིད་རྟོགས་ནས།སྔར་གྱི་ཉམས་མྱོང་དེ་དང
འདྲེས་པའི་ཚུལ་གྱིས་གྲུབ་མཐའ་སྐོགས་ཏེ་རིག་པ་འཛིན་པར་འགྱུར་རོ།།ལྔ་པ་དབང་བཞི་པའི་འབྲས་བུ་ནི།ངོ་བོ་ཉིད་ཀྱི་སྐུ་རང་བཞིན་ལྷུན་གྲུབ་ཅེས་བྱ་བ་སྟེ།།
རྒྱུད་སྔ་མའི་འཕྲོས་ལས།།ཡེ་ཤེས་ཐམས་ཅད་ངོ་བོ་ཉིད་ཀྱི་སྐུ།།མ་སྦྱངས་གནས་ལུག་དོན་དུ་མ་རྟོགས་པས།།ལམ་བསྟན་རྡོ་རྗེ་རྦ་རླབས་ལམ་མ་བསྒོམས།།
འབྲས་བུ་ངོ་བོ་ཉིད་ཀྱི་སྐུ་རུ་བཤགས།ཞེས་གསུངས་པ་ལྟར་རོ།།དེ་ཡང་དུས་གསུམ་གྱི་རྒྱལ་བ་མ་ལུས་པའི་ཡེ་ཤེས་ཀྱི་རྣམ་པར་བཞག་པ་གང་ཇི་སྙེད་པ་ཐམས་ཅད་ཀྱང

དབྱིངས་ངོ་བོ་ཉིད་ཀྱི་སྐུ་འདི་ཉིད་ལ་མ་བརྟེན་པ་ནི་འགའ་ཡང་མེད་ལ།དེ་བཞིན་དུ་འདི་ཉིད་ཆོས་ཐམས་ཅད་ཀྱི་དེ་བཞིན་ཉིད་དང་རོ་གཅིག་པའི་རྒྱུ་མཚན་གྱིས་དངོས་པོའི་གནས
ལུགས་དོན་དམ་པའི་བདེན་པ་ཡང་ཡིན་པའི་ཚུལ་རྣམས་རྟོགས་པར་བྱས་ནས།དཀྱིལ་འཁོར་བཞི་ལས་སྙིང་པོ་རླུང་གི་དཀྱིལ་འཁོར་སྦྱོང་པའི་ལམ་དུ་བསྟན་པ་རྡོ་རྗེ་ན
རླབས་ཀྱི་ལམ་འདི་ཉིད་བསྒོམ་པས།རླུང་གི་འགྲོས་ཐིམ།མི་ཤིག་རྡོ་རྗེའི་རླུང་གི་ལམ་དག།སྒོ་གསུམ་ཆ་མཉམ་གྱི་སྒྲིབ་པ་མ་ལུས་པ་བྱུང་ནས་མཐར་ཐུག་གི་འབྲས་བུ་
ངོ་བོ་ཉིད་ཀྱི་སྐུ་རང་བཞིན་ལྷུན་གྲུཔ་ཉིད་མངོན་དུ་བྱེད་པར་འགྱུར་བ་ཡིན་ཏེ།བཤགས་ལེ་བཅོ་ལྔ་པ་ལས།།རླུང་གི་འགྲོས་ཐིམ་མི་ཤིག་རྡོ་རྗེའི་རླུང་།།ལུས་ངག་ཡིད་དག
ངོ་བོ་ཉིད་ཀྱི་སྐུ།ཞེས་གསུངས་པའི་ཕྱིར་རོ།།དེ་ལྟར་དབང་བཞི་པའི་ལམ་རྗེས་འབྲང་དང་བཅས་པ་རྒྱས་པར་བཤད་ནས།དེ་ཉིད་ཀྱི་དོན་བསྡུ་བའི་ཕྱིར།ལེའུ་བཅུ་བཞི
པའི་ལུང་སྔ་མའི་མུར།།སྲོག་དང་རྩོལ་བ་ལྔ་ཡི་བདག་ཉིད་ལ།།རྩ་བ་ཕུང་པོ་རྣམ་ཤེས་ཡན་ལག་སོགས།།རླུང་བཅུ་སྲོག་ཤིང་གསུམ་དུ་མ་རྟོགས་པ།།བདེ་བ་ཆེན

པོའི་དབང་གི་ཀློང་དུ་བཤགས།ཞེས་གསུངས་ཏེ།དེ་ཡང་སྙིང་པོ་རླུང་གི་དཀྱིལ་འཁོར་ཉིད་དབང་བཞི་པའི་ལམ་གྱི་སྒྲུབ་གཞིར་ཤེས་པར་བྱས།
ནས།དེ་ཉིད་ཀྱི་ཡན་ལག་སྲོག་དང་རྩོལ་བ་གཉིས་ལ།བྱེད་ལས་ཀྱི་སྒོ་ནས།གྱེན་རྒྱུ།ཟུར་སེལ།མེ་མཉམ།སྲོག་འཛིན།ཁྱབ་བྱེད་ཀྱི་རླུང་སྟེ།རྣམ་པ་ལྔ
ཡི་བདག་ཉིད་དུ་དབྱེ་བ་ལ་རྩ་བའི་རླུང་ལྔ་ཞེས་གྲགས་སྟེ་བརྟེན་པ་ཕུང་པོ་ལྔའི་རྟེན་བྱེད་པའོ།དེ་བཞིན་དུ་མིག་ཤེས་ལ་སོགས་པ་སྒོ་ལྔའི་རྣམ་པར་ཤེས་པའི་རྟེན་བྱེད་པའི་རྒྱུ་བ་ལ
སོགས་པ་ཡན་ལག་གི་རླུང་ལྔ་དང་།འབྱུང་ལྔའི་རླུང་ལྔ་སྟེ་བཅུ་པོ་དེ་ལ་ཡན་ལག་གི་རླུང་བཅུ་ཞེས་གྲགས་སོ།དེ་ཐམས་ཅད་ཀྱང་རྩ་གཙོ་མོ་གསུམ་མམ་སྲོག་ཤིང་གསུམ་ལ་བརྟེན
པའི་གཟུང་འཛིན་འོད་གསལ་གསུམ་གྱི་རྟེན་བྱེད་པའི་ཆ་ནས་བཞག་པའི་རླུང་གསུམ་དུ་འདུ་སྟེ།དེ་དག་ཀྱང་གཞི་དུས་སུ་སྒོ་གསུམ་དང་།དྲུག་གསུམ་དང་།ནད་དང་གདོན་གསུམ་གསུམ་ལ
སོགས་པའི་རྟེན་དུ་འགྱུར་ལ།འབྲས་དུས་སུ་སྐུ་གསུང་ཟུགས་ཀྱི་རྡོ་རྗེ་གསུམ་དང་།སྐྲ་གསུམ་ལ་སོགས་པའི་རྟེན་བྱེད་པའོ།དེ་ལྟ་བུའི་རླུང་གི་གནས་ཚུལ་རྣམས་ལེགས་པར

རྟོགས་ནས།དེ་ཉིད་སྦྱངས་པའི་ཐབས་སུ་གྱུར་པ་རྡོ་རྗེ་རྦ་རླབས་ཀྱི་གདམས་པ་ཟབ་མོ་བསྒོམ་པའི་གྲོགས་སུ་རང་བཞིན་དག་པའི་ཆོས་ལ་སོམ་ཉི་ཟ་བ་དང་།མིང་བྲལ་གྱི་ཆོས་ལ
ཚད་མས་གཞལ་བ་ལ་སོགས་ཚིག་དབང་གི་སྤང་བྱའི་དམ་ཚིག་རྣམས་མ་ཉམས་པར་བསྲུངྒ་པསམས་བརྟན་ཤེས་རབ་ཀྱི་དགའ་བཞི་མཐར་ཕྱིན་ནས་འཁོར་ལོ་ལྔའི་རྩ་མདུད་མཐའ་དག
གྲོལ་ནས་ས་བཅུ་གསུམ་པ་རྡོ་རྗེ་འཆང་གི་སར་སྦྱོར་བར་འགྱུར་བ་ཡིན་ནོ།དེ་ལྟ་བུའི་དབང་བཞིའི་ལམ་དེ་གང་ཟག་གཅིག་གིས་ཉམས་སུ་ལེན་པ་ནའང་།གང་ཟག་གི་དབང་པོའི་བྱེ་བྲག
གིས་དབང་སྔ་མ་སྔ་མའི་ལམ་དེ་མཐར་ཕྱིན་ནས་ཕྱི་མ་ལ་རིམ་བཞིན་འཇུག་པའང་ཡོད།སྔ་མ་ལ་བརྟན་པ་ཇི་རིགས་ཐོབ་ནས་ཕྱི་མ་དག་ལ་འཇུག་པའང་ཡོད།སྔ་མ་རྣམས
ལ་ངེས་པ་འདྲོད་ཙམ་རེ་བྱས་ནས་ཕྱི་མ་ཕྱི་མ་ལ་འཇུག་པའི་གང་ཟག་ཀྱང་ཡོད་མོད་དེ།སྔ་མ་བོར་ནས་ཕྱི་མར་འཇུག་པ་ནི་མེད་དེ།རྩིག་རྨིང་མ་བཏིང་པའི་ཐོག་ཁར་ཕྱིན
པ་མེད་པ་བཞིན་ནོ།དེ་ལྟར་རང་གི་རྒྱད་ཚོད་དང་འབྲེལ་བའི་དབང་བཞིའི་ལམ་གང་ཡིན་པ་དེ་ཉམས་སུ་ལེན་པ་ནའང་།མཉམ་བཞག་གི་དམ་ཚིག་ཏུ་དབང་རང་རང་གི་ལམ་དེ་རྩེ་གཅིག་ཏུ

ཉམས་སུ་ལེན་པ་དང་།རྗེས་སྤྱོད་ཀྱི་དམ་ཚིག་ཏུ་དབང་རང་རང་གི་ལྟ་བ་སྐྱོང་བ་དང་།གཞན་ཡང་བཟའ་བ་དང་།བསྲུང་བ་དང་།མི་འབྲལ་བའི
དམ་ཚིག་རྣམས་ཀྱང་ཇི་རིགས་པར་ཉམས་སུ་བླངས་ཏེ་བསྲུངས་ཤིང་།གལ་ཏེ་དམ་ཚིག་ཉམས་ན་མཁའ་འགྲོ་ལྔ་ལ་བརྟེན་ནས་གསོ་བ་སྟེ།དེ་ཡང་རྡོ་རྗེ་མཁའ་འགྲོ་ནི་བླ་མ།།
ཡེ་ཤེས་མཁའ་འགྲོ་ནི་ལོངས་སྐུ།མ་མོ་མཁའ་འགྲོ་ནི་སྦྲུལ་སྐུ།ཤ་ཐ་མཁའ་འགྲོ་ནི་དུར་ཁྲོད་ཀྱི་བདག་པོ་ལ་སོགས་པའོ།དམ་ཚིག་མཁའ་འགྲོ་ནི་རྡོ་རྗེ་སྤུན་གྲོགས་སོ།།
དེ་ལྟ་བུའི་མཁའ་འགྲོ་ལྔ་ལ་ཚོགས་ཀྱི་འཁོར་ལོ་ལ་སོགས་པའི་སྒོ་ནས་ཉམས་པསྐོང་བའོ།།དེ་ལྟར་དབང་བཞིའི་ལམ་བསྐྱེད་རྫོགས་ཡན་ལག་དང་བཅས་པ་ཉམས་སུ་བླངས
པ་ལ་བརྟེན་ནས་གནས་སྐབས་ཀྱི་འབྲས་བུ་རིག་འཛིན་བཞི་དང་མཐར་ཐུག་གི་འབྲས་བུ་སྐུ་ལྔ་ཡོངས་རྫོགས་རྡོ་རྗེ་འཆང་གི་གོ་འཕང་ཉིད་མངོན་དུ་བྱེད་པ་ཡིན་པས་ན་སྐལ་བ
དང་ལྡན་པའི་སྐྱེ་བོ་རྣམས་ཀྱིས་ཉིན་མཚན་ཀུན་ཏུ་མི་གཡེལ་བར་འདི་ཉིད་ཁོ་ན་ཉམས་སུ་བླང་བར་བྱའོ།།དེ་ལྟ་བུའི་ཚུལ་འདི་ཡང་།དྲི་མེད་རྒྱལ་པོ་བཤགས་པའི་རྒྱུད་དེ་ཉིད

དང་དཔལ་ཧེ་རུ་ཀའི་གལ་པོ་དང་།མ་མོ་ལམ་རྒྱུད་ལུང་ལ་སོགས་པ་སྔ་འགྱུར་རྙིང་མའི་ཆུད་སྡེ་མང་པོ་ཞིག་ལས་རྒྱ་ཆེར་གསུང་བའི་ཕྱིར་ཞིབ་པར་འཆད་འོས་པ་ཞིག
ནའང་།འདིར་མདོར་བསྡུས་ཏེ་དགོས་ཞེས་ཕེབས་པ་དང་།བཤགས་པའི་རྒྱུད་འདི་ཉིད་སྔ་འགྱུར་རྙིང་མ་པ་ཐམས་ཅད་ལ་ཡོངས་སུ་གྲགས་ཤིང་རྩོད་པ་མེད་པའི་རྒྱུད་སྡེའང
ཡིན་པའི་ཕྱིར།དེ་ཉིད་ཀྱི་དངོས་བསྟན་ལྟར་སྙིང་པོར་དྲིལ་ཏེ་བརྗོད་པའོ།སླར་ཡང་སྨྲས་པ།དེང་སང་གྲུབ་འབྲས་ཐོབ་རློམ་མང་ན་ཡང་།།གྲུབ་པའི་རྒྱུ་རྐྱེན་འཆད་ལ
ཆེས་རྨོངས་པའི།།ཚུལ་འདི་མཐོང་ནས་གྲུབ་པའི་གྲགས་པ་ལ།།གྲུབ་བྲལ་བདག་འདྲས་པ་སྤུ་གཡོ་མ་འདོད།།གང་ཞིག་རྒྱུ་དང་མཚུངས་པའི་འབྲས་འབྱུང་ཞེས།།རྟེན
འབྲེལ་བསླུ་བ་མེད་པའི་ལམ་འདི་ནི།།སྟོན་པ་ཚད་མར་གྱུར་པས་ལེགས་གསུང་ན།།རྒྱུ་བྲལ་འབྲས་ལ་དཔྱོད་ལྡན་སུ་ཞིག་སྨོན།།ཀྱི་ཧུད་སྟོན་པ་ཟླ་མེད་དགུང་ལ་གཤེགས།།
བསྟན་པ་རིན་ཆེན་ཆུ་ལྷའི་ཕང་བར་ལྷུང་།།བསྟན་འཛིན་རྣམས་ནི་ཚེ་འདིའི་གྲགས་པས་བསླུས།།ལུས་མེད་གཡོན་ཅན་ཚོགས་ཀྱི་དགོས་པ་གྲུབ།།ད་ནི་ཉེས

བརྒྱའི་རྒྱུ་སྐར་རྣམ་བཀྲ་བ།།མི་ཕམ་ཆོས་ཀྱི་ཉི་མ་མ་ཤར་བར།།ཆེན་པོར་གྲགས་པའི་ཟླ་བ་སྟོང་གིས་ཀྱང་།།སྣང་མེད་རུམ་དུ་སྦ་བར
ནུས་སྐམ།།འདི་འདྲའི་ཚུལ་ལ་བསམ་ཚེ་གཅེས་པའི་སྙིང་།།སྒྲེན་མོར་བཏོན་པ་ལས་ཀྱང་ཆེས་ལྷག་པའི།།བཟོད་མེད་གདུང་བའི་ཁུར་ཆེན་བདག་སེམས་ལ།།
བཀལ་བའི་ལྕིད་འདིས་འཛིན་མའང་གཡོ་སྙམ་བགྱིད།།དེ་ལྟ་ན་ཡང་ལྷག་བསམ་དགེ་བའི་འབྲས།།བརྒྱ་ཕྲག་བསྐལ་བའི་མཐར་ཡང་འཛད་མེད་ཅེས།།བདེན།
པར་སྨྲ་བའི་གསུང་གིས་བདེན་གསུང་ན།།བདག་ནི་ད་དུང་ཐུབ་བསྟན་འཛིན་ལ་སྤྲོ།།སྲས་བཅས་རྒྱལ་བ་ཀུན་དང་རྒྱལ་བའི་བཀས།།བསྟན་པ་རིན་ཆེན་འཛིན
པའི་གཉེར་གཏད་པའི།།མཐུ་ལྡན་བསྟན་སྲུང་དྲེགས་པའི་ཚོགས་རྣམས་ཀྱང་།།བརྩེ་བས་བུ་ལ་མ་བཞིན་དགོངས་ཤིག་ཀྱེ།།ཞེས་བསྐྱེད་རྫོགས་ཀྱི་སྤྱི་དོན
ཐབས་ལམ་སྙིང་པོ་ཞེས་བྱ་བ་འདི་ཡང་གངས་རིའི་ཁྲོད་ཙམ་ན་ཐེག་པ་མཆོག་གི་བསྟན་འཛིན་མཚུངས་ཟླ་དང་བྲལ་བ།མདོ་ཁམས་རྫོགས་ཆེན་པ་ཞེས་ཡོངས་སུ་

གྲགས་པ་དེ་ཉིད་ཀྱི་ཡང་སྲིད་བཞི་པ།དོན་གྱི་སླད་དུ་མཚན་ནས་སྨོས་ཏེ་འཁོར་ལོའི་མགོན་པོ་འམི་འགྱུར་ནམ་མཁའི་རྡོ་རྗེ་ཚེ་དབང་གྲུབ་པ་རྩ་ལ་ལམ།མཚན་གཞན
ཨོཾ་རྒྱན་ཆེ་མཆོག་དཔལ་གྱི་རྡོ་རྗེ་ཞེས་གྲགས་པའི་མུ་ཁྱུད་ཕྱོགས་ཀྱི་རཱུ་བར་འཁོར་བ་དེ་ཉིད་ཀྱི་ཞལ་སྔ་ནས་བཀྲ་ཤིས་པའི་ལྷ་རྫས་དང་བཅས་ཏེ་བསྐྱེད་རྫོགས་ཀྱི་སྤྱི་དོན
ཉུང་ངུ་ཞིག་བྲི་དགོས་ཞེས་རིན་ཐང་ལྕི་བའི་གསུང་ངག་གསེར་གྱི་ཅོད་པ་ཎ་སྤྱི་བོར་བཅིང་བར་མཛད་པ་ཉིད་འདོར་དུ་ཕདྨ་ནས།ཆོས་སྨྲ་བའི་བཙུན་པ་རྒྱལ་བའི་སྲས་པོ
གཞན་ཕན་མཐའ་ཡས་སུ་འབོད་པས།ལེགས་བཤད་རྒྱ་མཚོའི་འབྱུང་གནས་དཔལ་སིང་གེ་རིའི་ནགས་ཁྲོད་ཐུབ་བསྟན་ཉིན་མོར་བྱེད་པའི་གླིང་གི་མཚམས་མལ
ནས་ཤར་མར་སྤེལ་བ་འདིས་ཀྱང་རྒྱལ་བའི་བསྟན་པ་རིན་པོ་ཆེ་ཕྱོགས་དུས་གནས་སྐགས་ཐམས་ཅད་དུ་དར་ཞིང་རྒྱས་པར་གྱུར་ཅིག་གུ།དགེའོ།།
ཐུབ་བསྟན་སྙིང་པོ་བསྡུས་པའི་ངག།ནུབ